b'\n_START_ARTICLE_\nSJ Rb\n_START_SECTION_\nIstoric\n_START_PARAGRAPH_\n\xc3\x8encep\xc3\xa2nd cu anii 1950, SJ dorea o nou\xc4\x83 locomotiv\xc4\x83 universal\xc4\x83, deoarece locomotivele din seria D devenau din ce \xc3\xaen ce mai vechi (1925-1943), iar seria Ra rezolvase par\xc8\x9bial aceasta problema \xc3\xaen 1955 deoarece pu\xc8\x9bine exemplare au fost construite. Totodata compania ASEA devenise foarte avansat\xc4\x83 la finalul aniilor 1950 \xc8\x99i la \xc3\xaenceputul aniilor 1960, astfel cre\xc3\xa2nd un interes al companiei de a fabrica o locomotiv\xc4\x83 care s\xc4\x83 fie exportat\xc4\x83 \xc3\xaen alte \xc8\x9bari. Astfel ASEA \xc8\x99i SJ au ajuns la un acord, rezult\xc3\xa2nd \xc3\xaen fabricarea a 6 locomotive experimentale. Locomotivele acestea s-au dovedit a fi de succes \xc3\xaen Suedia a\xc8\x99a c\xc4\x83 au fost trimise \xc3\xaen 1965 \xc3\xaen Rom\xc3\xa2nia pentru a efectua probe pe traseul Bra\xc8\x99ov-Predeal, unde ulterior au devenit baza pentru Clasa EA, iar doi ani mai t\xc3\xa2rziu au fost trimise \xc3\xaen Iugoslavia \xc3\xaen 1967, unde au devenit baza pentru locomotivele seriei 441 a C\xc4\x83ilor Ferate Iugoslave (Jugoslovenske \xc5\xbeeleznice). Ulterior locomotivele au fost returnate SJ-ulul, unde au circulat p\xc3\xa2n\xc4\x83 \xc3\xaen 1974-1976 c\xc3\xa2nd au fost retrase \xc8\x99i casate \xc3\xaen 1985. Piesele locomotivei Rb 1005 au fost reutilizate \xc3\xaentr-un aparat de men\xc8\x9binere a c\xc4\x83ii p\xc3\xa2n\xc4\x83 c\xc3\xa2nd a fost casat \xc8\x99i el prin 1996 sau 2004.\n_START_SECTION_\nSerii\n_START_PARAGRAPH_\nSeria Rb1 a fost fabricat\xc4\x83 de c\xc4\x83tre ASEA (partea electric\xc4\x83) \xc8\x99i Atelierele Feroviare Suedeze, Falun (AB Svenska J\xc3\xa4rnv\xc3\xa4gsverkst\xc3\xa4derna, cutia locomotivei). Au existat dou\xc4\x83 exemplare, 1001 \xc8\x99i 1002 \xc8\x99i au fost dotate cu diode-redresor, control de \xc3\xaenalt\xc4\x83 tensiune \xc8\x99i motoare de trac\xc8\x9biune pe curent continuu, fiind mai economice. Locomotivele au fost planificate chiar de la bun \xc3\xaenceput pentru export, unde au fost duse \xc3\xaen Rom\xc3\xa2nia \xc8\x99i Iugoslavia, \xc8\x9b\xc4\x83ri care foloseau tensiunea de 25 kV/50\xc2\xa0Hz CA (cu excep\xc8\x9bia Sloveniei care folosea 3 kV CC de la italieni). \xc3\x8en 1965, locomotiva 1001 a fost tiristorizat\xc4\x83, devenind Rb1T 1001, unde au existat mai multe avantaje fa\xc8\x9b\xc4\x83 de seria original\xc4\x83: control variabil al curentului din motoarele de trac\xc8\x9biune, \xc3\xaentre\xc8\x9binere redus\xc4\x83, efort de trac\xc8\x9biune mai ridicat, etc. Rb1T 1001 a fost retras\xc4\x83 \xc3\xaen 1974, la doar 12 ani dup\xc4\x83 ie\xc8\x99irea din fabric\xc4\x83 iar Rb1 1002 a fost retras\xc4\x83 \xc3\xaen 1976._NEWLINE_Locomotivele Rb1 ulterior au pus bazele locomotivelor electrice folosite de c\xc4\x83tre CFR (Clasa EA, construit\xc4\x83 de c\xc4\x83tre ASEA \xc3\xaen 1965 \xc8\x99i \xc3\xaencep\xc3\xa2nd cu 1967 p\xc3\xa2n\xc4\x83 \xc3\xaen 1991, de c\xc4\x83tre Electroputere Craiova \xc8\x99i Clasa EC, bazat\xc4\x83 pe seria 441 a J\xc5\xbd-ului construite \xc3\xaentre 1973 \xc8\x99i 1984), de c\xc4\x83tre J\xc5\xbd (Seria 441, construit\xc4\x83 de catre ASEA, Simmering Graz Pauker, ELIN \xc8\x99i Atelierele Electrice S\xc3\xa9cheron Geneva \xc3\xaentre 1967 \xc8\x99i 1970, ulterior sub licen\xc8\x9ba de c\xc4\x83tre Rade Kon\xc4\x8dar Zagreb \xc8\x99i \xc3\x8entreprinderea de Ma\xc8\x99inarii Ni\xc8\x99 \xc3\xaentre 1970 \xc8\x99i 1987, de asemenea \xc8\x99i Seria 461 construit\xc4\x83 de c\xc4\x83tre Electroputere \xc3\xaentre 1971-1973 \xc8\x99i 1978-1980) \xc8\x99i de c\xc4\x83tre C\xc4\x83ile Ferate Norvegiene (Norges Statsbaner) (NSB El 15, construite \xc3\xaen 1967 ca locomotive derivate din Clasa EA). Locomotiva Rb1T a pus bazele seriei Rc a SJ-ului (1967-1989), acest design fiind \xc8\x99i el, ulterior, exportat \xc3\xaen Austria (\xc3\x96BB Seria 1043), Statele Unite (Amtrak EMD AEM-7), Norvegia (NSB El 16) \xc8\x99i Iran. Mai jos sunt urma\xc8\x99ii locomotivei Rb:_NEWLINE_Seria Rb2 a fost construita la Trollh\xc3\xa4ttan de c\xc4\x83tre NOHAB (Nydqvist och Holm AB), partea electrica fiind furnizat\xc4\x83 de c\xc4\x83tre ASEA din nou. Locomotivele au fost numerotate 1003 \xc8\x99i 1004. Aceste locomotive aveau acela\xc8\x99i tip de comand\xc4\x83 \xc8\x99i motoare ca \xc8\x99i seria Ma \xc8\x99i F \xc8\x99i foloseau reglare a tensiunii prin motoare cu ac\xc8\x9bionare \xc3\xaen curent alternativ. Acest design a avut mai pu\xc8\x9bin succes pe pia\xc8\x9ba de export deoarece locomotivele faceau fa\xc8\x9b\xc4\x83 mai greu la tensiunea de alimentare 25 kV/50\xc2\xa0Hz CA. De\xc8\x99i locomotivele au fost reu\xc8\x99ite, pia\xc8\x9ba de export a fost mai interesat\xc4\x83 \xc3\xaen tehnologia diodelor folosite in seria Rb1, deci locomotivele nu au avut urma\xc8\x99i \xc3\xaen Suedia sau \xc3\xaen strain\xc4\x83tate. Locomotiva Rb2 1003 a fost retras\xc4\x83 \xc3\xaen iunie 1975 iar Rb2 1004 \xc3\xaen iunie 1976. \xc3\x8en 1984, Rb2 1003 a fost folosit\xc4\x83 ca contragreutate \xc3\xaentr-un tren de reparat cale._NEWLINE_Seria Rb3 a fost construit\xc4\x83 de c\xc4\x83tre Atelierele Motala, iar partea electric\xc4\x83 furnizat\xc4\x83, din nou, de c\xc4\x83tre ASEA. Nu existau diferen\xc8\x9be fa\xc8\x9b\xc4\x83 de locomotivele din seria Rb2 (cu excep\xc8\x9bia fabricii de unde a provenit cutia locomotivei), deci au suferit aceia\xc8\x99i soart\xc4\x83 ca \xc8\x99i locomotivele din seria Rb2. Au fost numerotate 1005 (retras\xc4\x83 decembrie 1975) \xc8\x99i 1006 (retras\xc4\x83 iunie 1976). Locomotiva Rb3 1006 a fost reutilizat\xc4\x83 \xc8\x99i ea \xc3\xaentr-un tren de \xc3\xaentre\xc8\x9binut cale \xc3\xaencep\xc3\xa2nd cu 1978, iar \xc3\xaen 1989 num\xc4\x83rul locomotivei a fost reutilizat de c\xc4\x83tre Banverket, dup\xc4\x83 ce a fost anulat \xc3\xaen 1976. Resturile locomotivei au fost casate \xc3\xaen 1996 sau 2004._NEWLINE_Niciun exemplar nu supravie\xc8\x9buie\xc8\x99te astazi, dar locomotivele au las\xc4\x83t \xc3\xaen urma o serie mare de locomotive utilizate de c\xc4\x83tre diverse companii feroviare \xc3\xaen Europa \xc8\x99i au fost amintite ca un succes major \xc3\xaen \xc3\xaencercarea de a exporta locomotive a companiei ASEA.'